CELEX: 32007R1096
Language: et
Date: 2007-09-20 00:00:00
Title: Komisjoni määrus (EÜ) nr 1096/2007, 20. september 2007 , millega muudetakse nõukogu määrust (EÜ) nr 1183/2005, millega kehtestatakse Kongo Demokraatliku Vabariigi suhtes kehtestatud relvaembargot rikkuvate isikute vastu suunatud teatud eripiirangud

21.9.2007   
            
            
               ET
            
            
               Euroopa Liidu Teataja
            
            
               L 246/29
            
         
      KOMISJONI MÄÄRUS (EÜ) nr 1096/2007,
   20. september 2007,
   millega muudetakse nõukogu määrust (EÜ) nr 1183/2005, millega kehtestatakse Kongo Demokraatliku Vabariigi suhtes kehtestatud relvaembargot rikkuvate isikute vastu suunatud teatud eripiirangud
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu määrust (EÜ) nr 1183/2005, millega kehtestatakse Kongo Demokraatliku Vabariigi suhtes kehtestatud relvaembargot rikkuvate isikute vastu suunatud teatud eripiirangud, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määruse (EÜ) nr 1183/2005 I lisas on toodud nende füüsiliste ja juriidiliste isikute, üksuste ja asutuste loetelu, kelle rahalised vahendid ja majandusressursid nimetatud määruse alusel külmutatakse.
            
         
               (2)
            
            
               11. septembril 2007 muutis ÜRO Julgeolekunõukogu sanktsioonide komitee nende füüsiliste ja juriidiliste isikute, üksuste ja asutuste loetelu, kelle suhtes kohaldatakse rahaliste vahendite ja majandusressursside külmutamist. Seepärast tuleks I lisa vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1183/2005 I lisa muudetakse vastavalt käesoleva määruse lisale.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. september 2007
      
         
            Komisjoni nimel
         
         
            välissuhete peadirektor
         
         Eneko LANDÁBURU
         
      
   
   
      (1)  ELT L 193, 23.7.2005, lk 1. Määrust on viimati muudetud komisjoni määrusega (EÜ) nr 933/2007 (ELT L 204, 4.8.2007, lk 5).
   
      LISA
      Määruse (EÜ) nr 1183/2005 I lisa muudetakse järgmiselt.
      Kanne „Kambale Kisoni (teise nimega dr Kisoni). Sünniaeg: 24.5.1961. Sünnikoht: Mulashe, Kongo Demokraatlik Vabariik. Kodakondsus: Kongo. Passi nr: C0323172. Muu teave: elab Butembos. Tegeleb kullaäriga ning on Butembos asuvate ettevõtete Butembo Airlines ja Congocom Trading House omanik” asendatakse järgmisega:
      
         „Kisoni Kambale (teiste nimedega a) dr Kisoni, b) Kidubai, c) Kambale Kisoni). Sünniaeg: 24.5.1961. Sünnikoht: Mulashe, Kongo Demokraatlik Vabariik. Kodakondsus: Kongo. Passi nr: C0323172. Muu teave: a) tegeleb kullaäriga ning on Butembos asuvate ettevõtete Butembo Airlines ja Congocom Trading House omanik, b) surnud 5.7.2007 Kongo Demokraatlikus Vabariigis Butembos”.